
The comparison of the destination management organisations of SöDra Dalarna and Veszprém with special focus on their online marketing activities

Dolgozatunk fő célja, hogy bemutassa és összehasonlítsa a svéd és a magyar desztináció menedzsment szervezeteket. Magyarországon ezen szervezetek még viszonylag kezdetlegesek, a rendszer kiépítése jelenleg is zajlik ebből következően a legtöbb vezetőnek kihívásokat jelent a szervezet gördülékeny működtetése. Svédországban viszont a TDM szervezetek története jóval régebbre tekint vissza. A svédországi Högskolan Dalarna-i egyetemen töltött képzési idő lehetőséget adott a térségi szervezet mélyebb megismerésére valamint primer kutatás elvégzésére is.
A dolgozat első felében szekunder kutatásra támaszkodva mutatjuk be a desztináció menedzsment szervezeteket, melyet magyar viszonylatban a Veszprémi szervezet, svéd viszonylatban pedig a SöDra Dalarna térségi desztináció menedzsment szervezet képvisel.
Ezen szervezetek feladatai az egyes szinteken nagyon különbözőek és sokrétűek, ezért a dolgozat második felében egy feladatkörre, a marketingre, azon belül is az online marketing felületekre fektettünk hangsúlyt.
A dolgozat saját kutatást is tartalmaz melyet Magyarországon, a Pannon Egyetemen tanuló, valamint Svédországban a Högskolan Dalarna-i egyetem Erasmusos hallgatói körében készítettünk. Kérdéseinket egy online kérdőív formájában tettük fel a hallgatóknak, melyek a Veszprémi TDM és SöDra Dalarna honlapjára illetve social media platformjaira vonatkoztak. Tekintve a kutatás sokrétűségét, a különböző országokat képviselő nemzetközi hallgatóknak 2 hónap állt rendelkezésükre, hogy kitöltsék a kérdőívet. Annak érdekében, hogy mélyebben megismerjük a szervezetek marketing tevékenységét interjút is készítettünk a szervezetek vezetőivel.
A kutatásunk eredményei választ adnak kérdéseinkre, melyek a két ország desztináció menedzsment szervezeteinek hasonlóságait és különbségeit kutatják, valamint betekintést nyújtanak a „szervezetek“ online marketing tevékenységébe is egyaránt. A válaszok segítségünkre voltak abban, hogy megértsük melyek a legmegfelelőbb marketing eszközök, hogyan tudnak a térségi integrált szervezetek hatékonyabban szegmentálni a marketing eszközök segítségével és végül, hogy a megkérdezett stakeholderek hogyan értékelik a két térség által használt online marketing eszközöket. 



